《役役》
明代·陶宗仪

弟妹分离久，家乡信息迟。卖书人杀直，穫稻雨愆期。

发向愁中白，颜从病后衰。终年常役役，何日是归时。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。